Incident la un reactor nuclear din Finlanda. Centrala s-a oprit după ce a fost detectată o creștere a nivelului de radiații.
Un reactor nuclear din Finlanda a intrat în oprire automată. Nicio radiație nu a scăpat din instalație, a declarat autoritatea pentru securitate nucleară a țării. STUK a anunțat ulterior că "situația este stabilă, iar instalația este sigură".
Incident "grav" la reactorul nuclear finlandez. Centrala electrică s-a oprit după ce a fost detectată creșterea nivelului de radiații în conductele de abur ale sistemului de răcire, relatează DailyMail. Nicio radiație nu a scăpat din instalație, a declarat joi autoritatea pentru securitate nucleară a țării."Nu există niciun pericol pentru oameni sau mediu" de la incidentul de la centrala electrică Olkiluoto 2 din vestul Finlandei, a declarat Tomi Routamo, director adjunct la autoritatea pentru securitate nucleară STUK.Deși nivelurile de radiații din jurul centralei sunt normale și nu a existat nicio scurgere externă, STUK a descris incidentul într-un mesaj pe Twitter ca fiind "grav". STUK a anunțat mai târziu că "situația este stabilă, iar instalația este sigură" și că nivelurile de radiații au revenit la normal.An abnormal operational occurence was detected at Olkiluoto 2 power plant around 13.00. There is no danger to people or environment. No need for protective measures. Do not take iodine tablet, no need to seek shelter inside.— STUK – Säteilyturvakeskus (@STUK_FI) December 10, 2020 "Niciun astfel de eveniment nu s-a mai întâmplat în Finlanda", a adăugat Routamo. Finlanda primește aproximativ o treime din energia sa din surse nucleare. Două noi proiecte de construcție de reactoare nucleare sunt în curs de desfășurare în Finlanda.